ఏకాభిప్రాయంపై జైట్లీ ఆశాభావం న్యూఢిల్లీ: రాష్ట్రాల ఆర్థిక మంత్రులతో కూడిన వస్తు సేవల పన్ను (జిఎ్సటి) మండలి కేంద్ర ఆర్థిక మంత్రి అరుణ్ జైట్లీ అధ్యక్షతన సోమవారం మరోసారి సమావేశమవుతోంది. వివాదాస్పద అంశాలపై ఈ సమావేశంలో కేంద్ర-రాష్ట్రాల మధ్య ఏకాభిప్రాయం కుదురుతుందని ఆశిస్తున్నట్టు అరుణ్ జైట్లీ ఆశాభావం వ్యక్తం చేశారు. రూ.1.5 కోట్ల వరకు టర్నోవర్ ఉన్న వ్యాపారులపై ఎవరి పట్టు ఉండాలనే అంశంతో పాటు, వ్యాపారుల లెక్కల ఖాతాల తనిఖీ అధికారం ఎవరికి ఉండాలనే అంశాలపై కేంద్ర-రాష్ట్రాల మధ్య విభేదాలు కొనసాగుతున్నాయి. దీనిపై ఇప్పటికే నాలుగుసార్లు సమావేశమైనా ఏకాభిప్రాయం కుదరలేదు. సోమవారం జరిగే సమావేశంలో ఈ విషయాలపై ఏకాభిప్రాయం కుదిరితే ఈ సంవత్సరం ఏప్రిల్ నుంచే జిఎ్సటి అమలు చేయాలని కేంద్ర ప్రభుత్వం భావిస్తోంది. జిఎ్సటి అమలు వలన రాష్ట్రాలు నష్టపోయే ఆదాయాన్ని భర్తీ చేసేందుకు ఎంత మొత్తంతో ప్రత్యేక నిధి ఏర్పాటు చేయాలనే అంశంపైనా ఈ సమావేశంలో నిర్ణయం తీసుకునే అవకాశం ఉంది.
ekaabhipraayampai jaitley aasaabhaavam newdhilly: rashtrala aardhika mantrulatho kuudina vastu sevala pannu (jst) mandali kendra aardhika mantri arun jaitley adhyakshatana somavaram marosari samavesamavutondi. vivaadaaspada amsaalapai ee samavesamlo kendra-rashtrala madhya ekabhiprayam kudurutundani aasistunnattu arun jaitley aasaabhaavam vyaktam chesaru. roo.1.5 kotla varaku tarnover unna vyaapaarulapai evari pattu undaalane amsamto paatu, vyaapaarula lekkala khatala tanikhee adhikaaram evariki undaalane amsaalapai kendra-rashtrala madhya vibhedaalu konasaagutunnaayi. deenipai ippatike naalugusaarlu samavesamaina ekabhiprayam kudaraledu. somavaram jarige samavesamlo ee vishayaalapai ekabhiprayam kudirithe ee samvatsaram epril nunche jst amalu cheyalani kendra prabhutvam bhaavistondi. jst amalu valana rashtralu nashtapoye aadaayaanni bharti chesenduku entha mottamto pratyeka nidhi erpaatu cheyalane amsampainaa ee samavesamlo nirnayam teesukune avakaasam undi.